laion/Wikipedia-Exotic huggingface dataset:
הדיילי סטורמר

הדיילי סטורמר (באנגלית: The Daily Stormer, בתרגום לעברית: מחולל הסערה היומי) הוא אתר חדשות אמריקאי המזוהה עם הימין הרדיקלי בארצות הברית, ובעיקר עם תנועת האלט רייט. שמו מבוסס על שמו של מגזין התעמולה הנאצי, "דר שטירמר". האתר החל לפעול ב-4 ביולי 2013. מייסדו והעורך הראשי של האתר הוא אנדרו אנגלין, אמריקאי יליד קולומבוס, אוהיו. אנגלין יצר את האתר כתחליף לאתרו הקודם "פאשיזם". האתר ידוע בין היתר בזכות השימוש שלו בממים אינטרנטיים מהאתר 4chan אשר ידוע כמוקד משיכה של נאו נאצים. האתר מנסה למשוך אליו קוראים צעירים ומגוונים מבחינה אידאולוגית. בעוד כמה סופרים המזוהים כלאומנים לבנים שיבחו את ההישגים של האתר, אחרים התייחסו לתוכן ולנימה, והאשימו את אנגלין בהיותו פרובוקטור, שמנסה להכפיש את הלאומנות הלבנה האמיתית. ה"דיילי סטורמר" מנצח על מה שהוא מכנה "צבא הטרולים", המעורב בהטרדות באינטרנט של דמויות שאנגלין חולק עליהן פוליטית. באוגוסט 2017, לאחר שגרם זעם על כך שביקר את קורבן הרצח בעצרת איחוד הימין האמריקאי בשארלוטסוויל, האתר נדחה על ידי מספר רשמי שמות מתחם ועבר לרשת העמוקה. בספטמבר 2017 הדיילי סטורמר שיתף פוסט פייסבוק של יאיר נתניהו, בנו של ראש ממשלת ישראל בנימין נתניהו, עם מם אינטרנט שפורסם לפני כן בדף ממים ישראלי עם הכותרת "שרשרת המזון", כאשר בראש השרשרת הוצג ג'ורג' סורוס כשליט העל, תחתיו הופיע איש לטאה, שתחתיו הופיע איש אילומינטי, ובתחתית השרשרת הופיעו אהוד ברק, אלדד יניב ומני נפתלי. המם התבסס על קריקטורה אנטישמית, דבר אשר גרם לסערה תקשורתית בישראל. לאחר מכן פרסם האתר הודעות תמיכה ביאיר נתניהו ולתקופה מסוימת אף שם את תמונתו ברקע דף הבית של האתר הדיילי סטורמר, ברשת החברתית VK אתר האינטרנט הרשמי של הדיילי סטורמר (באנגלית) הדיילי סטורמר דרך דפדפן Onion Supremacists Extend Their Reach Through Websites הניו יורק טיימס Roof, 4chan, and the New Online Racism nationalism’s exploding civil war אמיר תיבוןו ברק רביד, אתר ניאו-נאצי בארה"ב: היהודים מוצצים את הדם זה לזה, "יאיר נתניהו הוא אח", באתר הארץ, 10 בספטמבר 2017 .Hailing Yair Netanyahu, neo-Nazi site puts him on its banner אתר ניאו נאצי: "אנחנו אתר המעריצים #1 של יאיר נתניהו", באתר וואלה, 13 בספטמבר 2017 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
יחסי ארצות הברית – בהוטן

יחסי ארצות הברית–בהוטן הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין ממלכת בהוטן. בעוד ששתי המדינות אינן חולקות יחסים דיפלומטיים רשמיים, היחסים בין שני עמים מוכרים כידידותיים וקרובים, בשל השיתופיות הרבה בין שני העמים. ארצות הברית הושפעה משמעותית מן הבודהיזם הטיבטי שהוא גם הליבה של הממלכה הבהוטנית. גדילת והתפתחות הקשרים בין הודו לארצות הברית גרמו גם הם לשיפור הקשרים עם בהוטן. עם זאת, הנושא של הפליטים הבהוטניים משפיע על היחסים בין שתי המדינות, על אף שהוא לא מהווה גורם משמעותי. ב-12 בדצמבר 2020, לאחר כינון היחסים הדיפלומטיים בין בהוטן לישראל, פורסם כי בכוונת בהוטן לכונן יחסים גם עם ארצות הברית. יחסי ארצות הברית–הודו מדיה וקבצים בנושא יחסי ארצות הברית – בהוטן בוויקישיתוף Bhutan profile – Timeline – BBC News. Bbc.com (2015-05-20). Retrieved on 2015-12-04. איתמר אייכנר, ישראל כוננה יחסים דיפלומטיים עם בהוטן, מדינה בודהיסטית בהרי ההימלאיה, באתר ynet, 12 בדצמבר 2020
סטן סמית'

סטן סמית' (באנגלית: Stan Smith;‏ נולד ב-14 בדצמבר 1946) הוא טניסאי עבר אמריקאי. כאחד הטניסאים הבולטים בעולם במשחקי זוגות בשנות ה-70, זכה סמית' שבע פעמים בטורנירי גראנד סלאם, מהן שתי זכיות יחיד וחמש זכיות בזוגות גברים. בהיותו סטודנט באוניברסיטת דרום קליפורניה ניצח סמית' מספר פעמים באליפות לסטודנטים. ב-1971 הפסיד בגמר ווימבלדון לג'ון ניוקומב, אבל שנה אחר-כך, בגיל 25 (ביולי 1972) ניצח בגמר ווימבלדון את איליה נסטסה הרומני וזכה בתואר. בתחרויות זוגות גברים זכה בגראנד סלאם חמש פעמים לצד בוב לוץ. במהלך הקריירה הוא זכה שמונה פעמים בגביע דייוויס. לאחר סיום הקריירה הפך למאמן באיגוד הטניס האמריקאי, ולאחר מכן פתח אקדמיית טניס משלו. שמו של סטן סמית מזוהה עם מותג נעליים מצליח של חברת אדידס (בצבעי לבן-ירוק) שבשנות ה-70 שימשו כנעלי טניס אולם היום הן משמשות כנעלי אופנה בלבד. מדיה וקבצים בנושא סטן סמית' בוויקישיתוף סטן סמית', באתר ה-ATP סטן סמית', באתר ה-ITF סטן סמית', באתר גביע דייוויס סטן סמית', באתר היכל התהילה של הטניס
תלם נובאק

תלם נובאק (ברומנית: Brazda lui Novac) הוא שמם של שני גלי אדמה, הצפוני והדרומי, שנבנו בדאקיה, בתקופת השלטון הרומי. תלם נובאק הוא לימס מחוזק בגל אדמה, שנבנה במאה הרביעית, בתקופתו של קונסטנטינוס. תלם נובאק הצפוני הוא בעל אורך של כ-700 קילומטרים ומורכב מגל אדם בגובה כשלושה מטרים מצדו הצפוני תעלה בעומק של כשני מטרים. מיקום התעלה מעיד שהגל נועד להגן על מה שנמצא מדרום לו, כלומר הפרוזדור הגאוגרפי שבין הדנובה ובין מרגלות הרי הקרפטים. הקצה המערבי של הגל מתחיל במחוז מחדינץ, חוצה את אולטניה ואת מונטניה עד העיר מיזיל ושרידיו נראים לעין גם בהווה. תלם נובאק הדרומי, המכונה גם הטרויאני, הוא בעל אורך של כ-170 קילומטרים, רוחב של 12 מטר, גובה מרבי של שני מטרים ומשני צדדיו יש תעלות ברוחב 7 עד 10 מטר ועומק של מטר וחצי. התלם הוקם במאה השנייה או במאה השלישית על ידי אוגוסטוס קיסר או על ידי טראיאנוס. התלם הדרומי, בניגוד לתלם הצפוני, לא נשמר על ידי קסטרומים. עבודות חקלאיות באזור גרמו להרס חלק גדול מהגל ורק מעט ממנו נשמר. Repertoriul fortificațiilor de pe ripa nordică a limesului Dunării de Jos în epoca romană tărzie (ברומנית) BUCURESTI - ALEXANDRIA ROSIORI DE VEDE-TURNU MAGURELE (ברומנית)
חוות התנינים בחמת גדר

חוות התנינים בחמת גדר היא חוות תנינאים המשמשת גם כפינת חי, גן חיות, ומרכז שימור, הנמצאת בחמת גדר, ומאכלסת כ-120 תנינאים בגילאים שונים. החווה נחשבת כחוות התנינאים הגדולה ביותר במזרח התיכון. החווה הוקמה בשנת 1981, ובהתחלה, היו בה כ-120 אליגטורים אמריקנים שהובאו מפלורידה, ומאוחר יותר הובאו לחווה גם תניני יאור מאפריקה וקיימנים מאמריקה הדרומית. בשנת 1996 הובאו מהודו שני מינים נוספים: הגאביאל ותנין הים. בשנת 2007 אכלסה החווה כ-200 תנינאים בגילאים שונים. בחוות התנינים התקיים בעבר מופע "קרב תנין באדם". בעקבות תביעה שהגישה עמותת "תנו לחיות לחיות" כנגד החברה המפעילה את אתר חמת גדר, פסק בית המשפט העליון בערעור כי המופע נוגד את הוראותיו של חוק צער בעלי חיים (הגנה על בעלי חיים), ומהווה התעללות אסורה לפי סעיף 2(א) לחוק, ולכן יש להפסיקו. פסק הדין, אותו כתב השופט מישאל חשין, הוא ההלכה המחייבת עד היום בכל הנוגע לפרשנות עבירת ההתעללות בבעלי חיים בדין הישראלי. בעקבות משבר הקורונה בישראל בשנים 2020 ו-2021 הושבת האתר לתקופה ארוכה, ונכנס לבעיות כלכליות בעקבותן החליטו מנהלי האתר למכור חלק מחיות החווה ופינת החי, כולל חלק מהתנינים והאליגטורים, לגני חיות וחוות ייעודיות. המתחם העיקרי מורכב ממספר בריכות מגודרות המופרדות ביניהם ומעליהן גשר צף, לבטחת המבקרים. בחלק מהבריכות חיים תנינים ממין אחד ובאחרות הם מעורבים. לצד בריכת האליגטורים ישנה עמדת טיפול בה מתקיים מופע האכלה. הבריכות והדשא מסביב מתאימים לתנאי מחייתם של התנינאים והם נעים בהן בחופשיות. בכמה בריכות ישנם תנינים צעירים המופרדים מהבוגרים, שעלולים לטרוף אותם. כיום מאכלסת החווה כ-120 תנינים מהמינים: אליגטור אמריקני, תנין היאור וגאביאל הודי. בעבר היו גם תנין ים וקיימנים. בפינת החי ישנם חיות אחרות שחלקם נועדו לליטוף כמו חיות מחמד. ביניהם: אוגר זהוב אוגר סיבירי אילנד מצוי אייל נקוד אייל אדום ארנבון מצוי בבון מצרים בבון זית דביבון רוחץ חוטמן אדום חמוס הבית יעל נובי נילגאי סוריקטה עז הבית ארה כחולה-צהובה ארה ירוקת כנף ארה ארגמנית אמו אפרור אפריקני יען מצוי קקדו לבן קקדו צהוב ציצית תוכון מצוי איגואנה ירוקה אנקונדה צהובה חומט כחול לשון חרדון מזוקן כרכן התירס פיתון בורמזי פיתון מלכותי פיתון מרושת - שתי נקבות צב דרבוני רב חנק מצוי טרנטולות תיקן לוחש מדיה וקבצים בנושא חוות התנינים בחמת גדר בוויקישיתוף אתר האינטרנט הרשמי של חוות התנינים בחמת גדר חוות התנינים באתר חמת גדר, בארכיון האינטרנט חוות התנינים באתר weekend התנינים בחמת גדר שוברים את צום החורף - בארוחה ראשונה באתר וואלה רע"א 1684/96 תנו לחיות לחיות נ' מפעלי נופש חמת גדר (22.6.1997) 104.5FM, ‏רוצים לקנות תנין או נחש? הדרמה בחמת גדר נחשפת, באתר מעריב אונליין, 9 בדצמבר 2020.
יחסי סרי לנקה – פורטוגל

יחסי סרי לנקה-פורטוגל הם היחסים הדיפלומטיים שבין הרפובליקה הדמוקרטית הסוציאליסטית של סרי לנקה לבין הרפובליקה הפורטוגלית. המגע הראשון בין סרי לנקה לבין הפורטוגזים התרחש ב-1505/1506, זה היה גילוי שנעשה באופן מקרי לחלוטין ודיסקרטי. לא נודע על הגילוי לשליטי המדינה. 12 שנים מאוחר יותר, ב-1517 התיישבו הפורטוגזים באזור באופן רשמי וסופי, והקימו באי מבצר. בין הפורטוגזים לאזרחי סרי לנקה המקומיים התרחשו מספר מלחמות קשות ועקובות דם בהן טבחו הפורטוגזים בבני העמים הילידים ששכנו במקום. השליטה הפורטוגזית בציילון הופסקה בשנת 1658 סופית לאחר כיבוש הדרגתי של הקולוניה בידי הולנד, וכך יצירת ציילון ההולנדית. פורטוגל אינה מיוצגת בסרי לנקה בדרג השגרירות אלא באמצעות שגרירותה הממוקמת בניו דלהי, בירת הודו. פורטוגל מיוצגת בדרג הקונסולרי בסרי לנקה באמצעות קונסוליית כבוד בקולומבו המעניקה שירותים קונסולריים לאזרחי המדינה. סרי לנקה אינה מיוצגת כלל בפורטוגל, הן בדרג הקונסולרי והן בדרג השגרירות. ק.מ דה סילבה, A History of Sri Lanka, הוצאת האוניברסיטה של קליפורניה, 1981. מדיה וקבצים בנושא יחסי סרי לנקה – פורטוגל בוויקישיתוף קונסוליית הכבוד הפורטוגזית בקולומבו De Silva, 1981 EMBASSY OF PORTUGAL IN NEW DELHI, INDIA CONSULATE OF PORTUGAL IN COLOMBO, SRI LANKA
יעקב ועשו

יעקב ועֵשָׂו הן דמויות מקראיות, בניהם התאומים של יצחק ורבקה, שקורותיהם ויריבותם נגללות בספר בראשית (בפרשות תולדות ווישלח), החל מסיפור לידתם בפרק כ"ה ועד לפגישתם והתפייסותם בפרק ל"ג. האם התכוונתם ל... אחד מהסיפורים המקראיים על היחסים ביניהם: לידת יעקב ועשו מכירת הבכורה גנבת הברכות מפגש יעקב ועשו אחר "עשו שונא ליעקב" – ציטוט ממדרש ההלכה ספרי, שמאוחר יותר פורש כטענה שהעמים שונאים את ישראל לנצח יעקב ועשו (שיר) – שיר עממי ביידיש, שעובד על ידי ח"נ ביאליק, שגם תרגם אותו לעברית מדיה וקבצים בנושא יעקב ועשו בוויקישיתוף
היכל התרבות פתח תקווה

היכל התרבות פתח תקווה ע"ש דב תבורי או בשמו הרשמי היכל פיס לתרבויות ואומנויות הוא אולם הקונצרטים והתיאטרון המרכזי בפתח תקווה. ההיכל נחנך ב-30 באוגוסט 2003, ונערכו בו מאות מופעים מהארץ ומחו"ל שהועלו על במת ההיכל מיום פתיחתו. ההיכל מעלה על בימתו מופעים של תיאטרון, מוזיקה ומחול מהארץ ומהעולם, מופעי בידור, טקסים, כנסים, ותערוכות מתחלפות בחללי ההיכל, בהתאמה לילדים, נוער ולמבוגרים. בשנת 2022 נפתחה שלוחה של בית הספר למוזיקה רימון שמיועדת לבני נוער. עד לפתיחה זו היה בית ספר אחר לאומנויות הבמה, ושני החדרים שימשו להרצאות. וכמו כן באותה שנה, נפתח שם גם מרכז לחקר השואה. באולם ישנם 653 מושבים המתפרשים על 19 שורות, וביציע ישנם 148 מושבים בארבע שורות, וסך הכל ישנם 801 מושבים. כרבע מיליון אנשים פוקדים את ההיכל מדי שנה, הוא לא פועל בשבת ובתשעת הימים. ההיכל בעל נגישות לנכים, ומותקנת מערכת עזר לכבדי שמיעה בסיוע המוסד לביטוח לאומי. האולם בהיכל חזית מבנה היכל התרבות פתח תקווה ע"ש דב תבורי חזית מבנה היכל התרבות פתח תקווה ע"ש דב תבורי מדיה וקבצים בנושא היכל התרבות פתח תקווה בוויקישיתוף אתר האינטרנט הרשמי של היכל התרבות פתח תקווה היכל התרבות פתח תקווה, באתר מלאבס ערך זה הוא קצרמר בנושא מבנים ובנושא תרבות. אתם מוזמנים לתרום לוויקיפדיה ולהרחיב אותו.
לאנדק

לאנדק (בגרמנית: Landeck) היא עיירה במדינת טירול שבאוסטריה והעיר הראשית במחוז לאנדק. לאנדק שוכנת בחלק המערבי של טירול (Tyrolean Oberland) בגובה של 820 מטרים מעל פני הים. העיירה ממוקמת בעמק הנהר אין, במקום בו נשפך אליו נהר הסאנה. מצפון ללאנדק מתנשא רכס הרי הלכטל (Lechtaler Alpen), שהוא חלק מרכס האלפים הגיריים הצפוני ומדרום אליה מתנשאים הרכסים אוצטל (Ötztaler Alpen) וסמנאון (Samnaungruppe) שהם חלק מהאלפים המרכז-מזרחיים. עמק הנהר אין הוא נתיב תחבורה חשוב העובר מטירול מערבה וחוצה את מסיב ארלברג. מדרום לעיירה, מעבר רשן, שעל קו פרשת המים של הרי האלפים, מוביל לכוון אזור וינשגאו שבנפת דרום טירול שבאיטליה. בתקופה הרומית, עברה דרך קלאודיה אוגוסטה (Via Claudia Augusta) דרך מעבר רשן ודרך עמק הנהר אין, וקישרה בין חצי האי האפניני לבין פרובינקיית רייטיה שנכבשה בשנת 15 לפנה"ס. בימי הביניים נותר העמק כצומת של דרכי סחר חשובות שהובילו לאאוגסבורג דרך מעבר פרן ומערבה דרך ארלברג. החל מסוף המאה ה-13 שלטו באזור רוזני טירול מבית גוריציה ממעוזם שבטירת לאנדק. עד 1867 הייתה לאנדק (שאז נכתב שמה באיות Landek) חלק מממלכת הבסבורג (החל מ-1804 האימפריה האוסטרית), למעט תקופה קצרה במהלך המלחמות הנפוליאוניות בין השנים 1806 – 1814), כאשר היא הועברה לשליטת ממלכת בוואריה יחד עם כל טירול. בעקבות הפשרה האוסטרו-הונגרית של 1867, היא הייתה לחלק מהחלק האוסטרי של האימפריה האוסטרו-הונגרית. באותה שנה שונה כיתוב שמה ל-Landeck. לאחר 1893 שונה שמה ל"לאנדק בטירול" (Landeck in Tirol). באותן תקופות היה הייתה לבירת המחוז הנושא את אותו שם, אחד מ-21 המחוזות של טירול. החל מ-1782 החל להיסלל הכביש הראשון שחצה את מעבר ההרים ארלברג לבקשתו של יוזף השני, קיסר האימפריה הרומית הקדושה. הכביש הורחב משמעותית עד 1824. ב-1883 חוברה לאנדק למסילת הברזל של ארלברג. ב-1904 הועלה מעמדה לזה של עיר שוק וב-1923 הוענקו לה לבסוף זכויות של עיירה. לאנדק גם שמשה כבסיס צבאי לכוחות ההרריים האוסטרים לפני מלחמת העולם השנייה, שמאוחר יותר היו לחלק מהוורמאכט הגרמני. לאחר האנשלוס, בו סופחה אוסטריה לגרמניה הנאצית, מוזגה לאנדק ב-1939 עם העיירה צאמס השכנה. אף על פי כן, פוצלו שתי העיירות מחדש לאחר תום המלחמה. בלאנדק פעל גם מחנה עקורים מטעם אונרר"א, כאשר היא הייתה בתחומי אזור הכיבוש הצרפתי. מדיה וקבצים בנושא לאנדק בוויקישיתוף אתר האינטרנט הרשמי של לאנדק מידע על לאנדק באתר של טירול
יעקב (פירושונים)

האם התכוונתם ל... יעקב (יעקב אבינו) – דמות מקראית; השלישי בשלושת האבות, בנם של יצחק ורבקה, נכדם של אברהם ושרה, אחיו התאום של עשו, ואביהם של שבטי ישראל יעקב – שם פרטי מסיפורי המקרא: חלום יעקב ברכת יעקב אישים נוספים בשם יעקב: בנות יעקב יעקב הצדיק (יעקב בר יוסף) – אחיו של ישו ובנו של יוסף בעלה של מרים יעקב איש כפר נבוריא – חכם ארצישראלי שחי בתקופה של שלהי הדור השלישי ותחילת הדור הרביעי לאמוראי ארץ ישראל יעקב בן חלפי (יעקב הקטן) – אחד משנים-עשר השליחים של ישו יעקב איש כפר סכניא – יהודי-נוצרי בן המאה ה-1 יעקב הקרקסאני – חכם קראי גדול בן המאה ה-10 יעקב בן יקר – מראשוני וגדולי הראשונים שבאשכנז, רב ופוסק במאה ה-11 יעקב בן שמשון – רב צרפתי בדור הראשון לבעלי התוספות, מצעירי בית מדרשו של רש"י יעקב בן ראובן – חכם ופרשן מקרא קראי שחי בסביבות המאות ה-11 וה-12, ככל הנראה בקונסטנטינופול יעקב מאורליינש – מבעלי התוספות, חי במאה ה-12 באורליאן שבצרפת ובלונדון יעקב חזן מלונדון – מבעלי התוספות יעקב השליח – שד"ר בן המאה ה-13 יעקב בן אשר – פוסק הלכה בן המאה ה-13, "בעל הטורים" יעקב ד'אנקונה – סוחר יהודי משכיל מאנקונה שבאיטליה אשר יצא בשנת 1270 למסע אל המזרח הרחוק יעקב בן חביב – מגדולי חכמי ספרד ומנהיג קהילת מגורשי ספרד הגדולה בסלוניקי, מחבר הספר "עין יעקב" יעקב בן מכיר (אבן תיבון) ("פרופאטיוס") (אנ') – אסטרונום יהודי יעקב בירב – מגדולי חכמי ארץ ישראל במחצית הראשונה של המאה ה-16 יעקב בן יצחק אשכנזי – פוסק ודרשן יהודי-פולני, מחבר הספר המדרשי לנשים "צאינה וראינה" יעקב כהן – שחקן ישראלי. יעקב קאשטרו – מרבניה הנודעים של מצרים יעקב ששפורטש – רב ותלמיד חכם, מגדולי ומראשוני הלוחמים בשבתאות יעקב פרנק – ממשיכי דרכו של שבתי צבי יעקב-הר – מראשוני מלכי שושלת הפרעונים ה-15 (השושלת החיקסוסית) זרע יעקב, קיסר אתיופיה – קיסר האימפריה האתיופית במאה ה-15, בשיא תקופת תור הזהב זרע יעקב (פילוסוף) – פילוסוף אתיופי מהמאה ה-17 אישים ששם משפחתם יעקב: אנאבלה יעקב – שחקנית תיאטרון ישראלית אסף יעקב – פרופסור למשפטים במרכז הבינתחומי הרצליה בבכא יעקב – חכם באשי של קהילת יהודי זאכו שבכורדיסטן בֶּנוֹ יעקב הפרשן תנ"ך מודרני ורב רפורמי גרמני עמוס יעקב – ניצב במשטרת ישראל ערן יעקב – מנהל רשות המיסים בישראל תדסה יעקב – פוליטיקאי אתיופי ממוצא יהודי חיבורים: איגרת יעקב – אחד מספרי הברית החדשה הבשורה על-פי יעקב – ספר אפוקריפי לספרי הבשורות של הברית החדשה דוקטרינת יעקב – ספר אנטישמי בשפה היוונית מהמאה ה-7 עין יעקב (ספר) – ספר מאת ר' יעקב בן חביב אחינו יעקב (Frère Jacques; מוכר גם בשם אחינו הנהג) – שיר ילדים צרפתי יעקב השקרן – ספר עלילתי בנושא השואה מאת הסופר הגרמני-פולני-יהודי יורק בקר יעקב (שיר) – שיר של להקת ללדין יישובים: אשדות יעקב באר יעקב זכרון יעקב כוכב יעקב נווה יעקב נווה יעקב (מושבה) עין יעקב שדה יעקב אחר: מטה יעקב – מכשיר מדידה המאפשר לקבוע את קו הרוחב הגאוגרפי בלב ים כבשת יעקב – זן נדיר של כבשים קטנות גן יעקב – גן בתל אביב אישים ששמם הפרטי הוא יעקב אישים ששמם הפרטי הוא יאקוב אישים ששמם הפרטי הוא יעקוב באר יעקב (פירושונים) בית יעקב (פירושונים) זכרון יעקב (פירושונים) סולם יעקב (פירושונים) בנות יעקב (פירושונים) יעקב יוסף (פירושונים) נחלת יעקב ישראל (פירושונים) יעקוב בן יעקב בר יעקב יעקב ועשו
האגודה העולמית לדיני נזיקין

האגודה העולמית לדיני נזיקין (World Tort Law Society) היא ארגון מחקר בינלאומי העוסק בדיני נזיקין. האגודה נוסדה בשנת 2012 על בסיס שיתוף פעולה בין מוסדות מחקר בארצות הברית, אירופה וסין. תכליתה לשמש פורום לדיון על סוגיות חשובות והתפתחויות בדיני נזיקין במבט השוואתי גלובאלי. הנשיא הראשון של הארגון היה פרופ' הלמוט קוציול מאוניברסיטת וינה שבאוסטריה והנשיא השני הוא פרופ' יאנג לישין מאוניברסיטת רנמין שבסין. הארגון מקיים פעם בשנתיים כנס ממושך המתמקד בקטגוריה מסוימת של אירועי נזיקין ובעקרונות הכלליים של דיני נזיקין. כנסי עבר נערכו בחרבין שבסין, בווינה שבאוסטריה ובוינסטון סיילם שבארצות הברית. חברות בארגון מחייבת אישור בהצבעה של ההנהלה ושל החברים המכהנים, והיא מבוססת על המוניטין הבינלאומי של המועמד. בארגון מכהנים כיום כ-25 החוקרים הבולטים בתחום המייצגים מדינות ושיטות משפט שונות. בין היתר, את ארצות הברית מייצגים פרופ' ג'ון גולדברג מאוניברסיטת הרווארד, פרופ' קת'רין שארקי מאוניברסיטת ניו יורק ופרופ' מייקל גרין מאוניברסיטת וייק פורסט. את גרמניה מייצג פרופ' גרהארד וגנר מאוניברסיטת הומבולדט. את צרפת מייצג פרופ' ז'אן-סבסטיאן בורגטי מאוניברסיטת פריז. ואת ישראל מייצג פרופ' רונן פרי מאוניברסיטת חיפה. אתר האינטרנט הרשמי של האגודה העולמית לדיני נזיקין
עזרא לניאדו

עזרא לניאדו (נפטר ב-29 בספטמבר 1990) היה ראש המועצה המקומית טירת כרמל, מורה, מחנך, מנהל בית ספר וחוקר קהילות ישראל. עזרא לניאדו נולד בעיר מוסול שבעיראק, שם שימש כמורה וכמנהל בבית הספר אליאנס וכיהן כראש תנועת החלוץ הציונית שפעלה להעלאת יהודי מוסול לישראל. עלה לארץ בשנת 1951, שירת בנח"ל והיה ממקימי קיבוץ נחל עוז בגבול רצועת עזה. בשנת 1959 נבחר לראשות המועצה המקומית טירת כרמל. בתפקידו פעל נמרצות לשכן את תושבי המעברות בבתי קבע, לפתח תעשייה ומקורות תעסוקה ולהקמה וחיזוק תשתית החינוך ביישוב. כיהן כראש המועצה עד לשנת 1965 ושוב בשנים 1968-1969. עזרא עסק בחקר קהילות ישראל ותרם תרומה חשובה במחקרו על יהדות מוסול. בספריו ובמאמריו הוא העמיד גל עד לקהילה עתיקת שורשים זו. ייסד את ארגון יהודי מוסול, עמד בראשו והיה לראש מרכז מורשת יהדות מוסול בטירת כרמל. במקביל לעיסוקיו ולתפקידיו הרבים שימש כמורה ומחנך, הוא ראה ייעודו בחינוך ופעל כל ימיו לחינוך לערכים, לסובלנות, לדו קיום, לאהבת אדם, אהבת הארץ ואהבת הטבע. שימש כמנהלו השני של בית הספר השש שנתי "שיפמן" בטירת כרמל. עזרא לניאדו, יהדות מוצל מגלות שומרון עד מבצע עזרא ונחמיה, המכון לחקר יהדות מוצל, תשמ"א
יחסי ארצות הברית – ברוניי

יחסי ארצות הברית–ברוניי הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין אומת ברוניי. היחסים בין השתיים החלו בערך מהמאה ה-19. שתי המדינות חתמו על הסכם שלום, ידידות, מסחר וניווט בשנת 1850, שנותר בתוקף היום. ארצות הברית החזיקה בקונסוליה בברוניי בין השנים 1865–1867. ארצות הברית מחזיקה בשגרירות אשר ממוקמת בבנדר סרי בגוואן. ברוניי מחזיקה בשגרירות הנמצאת בוושינגטון הבירה. בדצמבר 2002 ביקר הסולטאן של ברוניי בוושינגטון. כמו כן, בשנת 2013, הנשיא ברק אובמה היה אמור לבקר בברוניי כחלק מפסגת 'ASEAN', אולם בשל השבתת ממשלת ארצות הברית, מזכיר המדינה ג'ון קרי החליף את אובמה. כמה חודשים לאחר מכן, הסולטאן של ברוניי יצא לביקור ממלכתי בארצות הברית ופגש את אובמה. ארצות הברית הכירה בעצמאותה של ברוניי מבריטניה ב-1 בינואר 1984, ופתחה שגרירות בבנדר סרי בגוואן באותו תאריך. ברוניי פתחה את שגרירותה בוושינגטון בדצמבר 1984. הכוחות המזוינים של ברוניי עוסקים בתרגילים משותפים, בהכשרות ובשיתופי פעולה צבאיים אחרים עם ארצות הברית.  ב-29 בנובמבר 1994 נחתם מזכר הבנות בנושא שיתוף פעולה ביטחוני. השגריר - אמילי מ. פלקנר. סגן ראש המשלחת - מארק ס. דייקר. מנהל פוליטי / כלכלי / קונסולרי - פאוסטו דגוזמן. קצין לענייני ציבור - אדוארד פינדלי. קצין ניהול - שירז ווהאג'. מדיה וקבצים בנושא יחסי ארצות הברית – ברוניי בוויקישיתוף
גלדן מפוספס

גלדן מפוספס המכונה גלדן הפיג'מה (שם מדעי: Poroderma africanum) הוא מין של כריש ממשפחת הגלדניים החי רק במי החופים שמדרום לדרום אפריקה, באזור כף התקווה הטובה. הגלדן המפוספס מגיע לאורך 1.1 מטר ומשקלו עד 8 ק"ג. הוא בעל סנפירי חזה קצרים ואין לו סנפיר גבי אלא רק בקצה הגב, בסמוך לזנב. הוא מותאם לתנועה בקרבה לקרקעית ואינו שוחה הרבה. צבעו אפור עם רצועות אופקיות בצבע כחול כהה. הראש גדול עם עיניים חסרות אישונים ו-2 בינים בקצה פיו. הכריש מצוי בימים ממוזגים רדודים עד עומק 100 מ' סביב יערות אצות מסוג Ecklonia. הוא טורף של יצורים קטנים ובעיקר של חסרי חוליות ימיים כמו תולעים, כוכבי ים, חלזונות, דיונונים ותמנוניים, דגי קרקעית כמו עפיאניים, בקליים, טריגליים ומיקסינות ואף דגי סחוס קטנים. הוא עצמו נטרף על ידי כרישים גדולים יותר כמו הכריש שש-זימי רחב-אף. כריש זה מטיל ביצים אותם הוא קושר לאצות עד לבקיעתם. מדיה וקבצים בנושא גלדן מפוספס בוויקישיתוף גלדן מפוספס, באתר ITIS (באנגלית) גלדן מפוספס, באתר NCBI (באנגלית) גלדן מפוספס, באתר Animal Diversity Web (באנגלית) גלדן מפוספס, בבסיס הנתונים ARKive (באנגלית) גלדן מפוספס, באתר FishBase (באנגלית) גלדן מפוספס, באתר GBIF (באנגלית) גלדן מפוספס באתר הרשימה האדומה של IUCN
טרפיד משונן

טרפיָד משונן (שם מדעי: Lysiosquillina maculata) הוא מין סרטן מהסדרה טרפיָדים החי במי האזור האינדו פסיפי ממזרח אפריקה ועד איי גלאפגוס והוואי. זהו מין טורף היכול להגיע לאורך 40 ס"מ והוא המין הגדול בין הטרפידים. הוא בעל גוף מוארך ומפוספס בכחול ובקצהו ראש קטן עם מחושים ועיניים משוכללות מאוד וטפרים גדולים ומשוננים המזכירים את טפריו של גמל שלמה ומיועדות לאותה מטרה. טרפיָד זה אורב במאורתו לטרף לא זהיר וכשהטרף מתקרב הוא שולף את טפריו וממהר לתפוס אותו. הוא ניזון בעיקר מדגים ומסרטנים אחרים. הם גם לא יהססו לטרוף טרפידים אחרים. הטרפידים המשוננים חיים בזוגות של זכר ונקבה אך לעיתים הזכר יבגוד בנקבה וינטוש אותה לטובת נקבה גדולה יותר. מדיה וקבצים בנושא טרפיד משונן בוויקישיתוף טרפיד משונן, באתר ITIS (באנגלית) טרפיד משונן, באתר NCBI (באנגלית) טרפיד משונן, באתר האנציקלופדיה של החיים (באנגלית) טרפיד משונן, באתר GBIF (באנגלית) Stomatopoda, www.dafni.com
שפתן ראשתני קליפורני

שפתן ראשתני קליפורני (שם מדעי: Semicossyphus pulcher) הוא מין של דג ממשפחת השפתוניים המצוי בימים הרדודים של מערב האוקיינוס השקט לחופי אמריקה. זהו אחד מהגדולים שבשפתניים והוא יכול להגיע לאורך 91 ס"מ ולמשקל 16 ק"ג. הדג יכול לחיות מעל 20 שנה ובאופן מפתיע כל הדגים נולדים כנקבות וחלקם מחליפות את מינם לזכרים כשהם בשיא גודלם (45 ס"מ בערך). הזכרים גדולים בהרבה מהנקבות. הדגים בעלי ראש מגודל בצבע כחול כהה עם לסת תחתונה לבנה ושפתיים אדומות מאוד ובעלות שיניים חדות וגדולות, הגוף ורוד, כחול כהה ומעט ירקרק והזנב והסנפירים כחולים. הם טורפים החיים במים קרירים שופעי אצות קלפ ענקיות וצמחי ים שבהם יצורים רבים. השפתן מחפש בין האבנים והאצות חסרי חוליות גדולים כמו לובסטרים, קיפודי ים ורכיכות משוריינות. שיניו של השפתן גדולות ועוזרות לו למחוץ את טרפו. השפתן מצוי בסכנת הכחדה בעיקר עקב דיג יתר ועקב הסתבכות ברשתות דיג. מדיה וקבצים בנושא שפתן ראשתני קליפורני בוויקישיתוף שפתן ראשתני קליפורני, באתר ITIS (באנגלית) שפתן ראשתני קליפורני, באתר NCBI (באנגלית) שפתן ראשתני קליפורני, באתר Animal Diversity Web (באנגלית) שפתן ראשתני קליפורני, בבסיס הנתונים ARKive (באנגלית) שפתן ראשתני קליפורני, באתר FishBase (באנגלית) שפתן ראשתני קליפורני, באתר GBIF (באנגלית) שפתן ראשתני קליפורני באתר הרשימה האדומה של IUCN
שש-זימי רחב-אף

שש-זימי רחב-אף (שם מדעי: Notorynchus cepedianus) הוא מין יחיד בסוגו של כריש מסדרת השש זימאים. כריש זה קרוב למין שש-זימי אפור אך קטן ממנו בהרבה. ועדיין הוא גדל לאורך מקסימלי של 3 מטרים (9.8 רגל) ולמשקל של 107 ק"ג. הוא בעל ראש וחוטם רחב ועיניים גדולות לבנות. אין לו סנפיר גבי ורק סנפירי גב קטנים בקצה זנבו והוא בעל סנפירים שטוחים מעט. הכריש בעל 7 מכסי זימים. הכריש מצוי בכל האוקיינוסים אך בעיקר סביב החופים הקרים של רוב היבשות. הוא נמצא בחופי סין, יפן, אוסטרליה, ניו זילנד, חופי קנדה, ארצות הברית, צ'ילה, ארגנטינה ודרום אפריקה. הכריש מצוי עד לעומק 570 מטר ונפוץ בקרבת הקרקעית. הוא מחבב במיוחד מים שופעי אצות קלפ ענקיים, בתוכם מיני טרף רבים. כריש זה הוא טורף על הניזון מדגים שונים, תמנונים ורכיכות נוספות, כלבי ים, לווייתנים קטנים ומדגי סחוס לרבות כימרות, בטאים שונים וכרישים קטנים יותר, בעיקר מהמין Mustelus antarcticus. כמו לכרישים רבים אחרים, גם לכריש זה אין בעיה לטרוף את אחיו למין. הטורפים היחידים שלו הם הקטלן ומיני כרישים גדולים יותר, כמו עמלץ לבן. מדיה וקבצים בנושא שש-זימי רחב-אף בוויקישיתוף שש-זימי רחב-אף, באתר ITIS (באנגלית) שש-זימי רחב-אף, באתר NCBI (באנגלית) שש-זימי רחב-אף, באתר Animal Diversity Web (באנגלית) שש-זימי רחב-אף, בבסיס הנתונים ARKive (באנגלית) שש-זימי רחב-אף, באתר האנציקלופדיה של החיים (באנגלית) שש-זימי רחב-אף, באתר FishBase (באנגלית) שש-זימי רחב-אף, באתר GBIF (באנגלית) שש-זימי רחב-אף באתר הרשימה האדומה של IUCN